CELEX: 31984S2105
Language: el
Date: 1984-07-11 00:00:00
Title: Απόφαση αριθ. 2105/84/ΕΚΑΧ της Επιτροπής της 11ης Ιουλίου 1984 που τροποποιεί την απόφαση αριθ. 234/84/ΕΚΑΧ για παράταση του συστήματος επιτήρησης και ποσοστώσεων παραγωγής για ορισμένα προϊόντα των επιχειρήσεων της βιομηχανίας σιδήρου και χάλυβα

Avis juridique important

|

31984S2105

Απόφαση αριθ. 2105/84/ΕΚΑΧ της Επιτροπής της 11ης Ιουλίου 1984 που τροποποιεί την απόφαση αριθ. 234/84/ΕΚΑΧ για παράταση του συστήματος επιτήρησης και ποσοστώσεων παραγωγής για ορισμένα προϊόντα των επιχειρήσεων της βιομηχανίας σιδήρου και χάλυβα  

Επίσημη Εφημερίδα αριθ. L 194 της 24/07/1984 σ. 0018 - 0018 Ισπανική ειδική έκδοση: Κεφάλαιο 13 τόμος 16 σ. 0031  Πορτογαλική ειδική έκδοση : Κεφάλαιο 13 τόμος 16 σ. 0031 

***** ΑΠΟΦΑΣΗ αριθ. 2105/84/ΕΚΑΧ ΤΗΣ ΕΠΙΤΡΟΠΗΣ  της 11ης Ιουλίου 1984  που τροποποιεί την απόφαση αριθ. 234/84/ΕΚΑΧ για παράταση του συστήματος επιτήρησης και ποσοστώσεων παραγωγής για ορισμένα προϊόντα των επιχειρήσεων της βιομηχανίας σιδήρου και χάλυβα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  την απόφαση αριθ. 234/84/ΕΚΑΧ της Επιτροπής για παράταση του συστήματος επιτήρησης και ποσοστώσεων παραγωγής για ορισμένα προϊόντα των επιχειρήσεων της βιομηχανίας σιδήρου και χάλυβα (1), και ιδίως το άρθρο 18,  Εκτιμώντας ότι:  Από τους ελέγχους που πραγματοποίησε η Επιτροπή φαίνεται ότι οι παραδόσεις, στην κοινή αγορά, προϊόντων που υπόκεινται στο σύστημα ποσοστώσεων του άρθρου 58, οι οποίες έγιναν είτε από τα χαλυβουργεία είτε από παραγωγούς που δεν εντάσσονται σ' αυτό το σύστημα επειδή έχουν τριμηνιαίες παραγωγές αναφοράς κατώτερες από 6 000 τόνους στην κατηγορία Ι και ΙΙ και κατώτερες από 3 000 τόνους στις κατηγορίες ΙΙΙ, IV, V και VI, είτε τέλος από παραγωγούς που δεν έχουν ποσοστώσεις στις εξεταζόμενες κατηγορίες, έχουν αυξηθεί σημαντικά κατά τη διάρκεια των δύο τελευταίων ετών.  Αυτές οι παραδόσεις στην κοινή αγορά, που πραγματοποιούνται από επιχειρήσεις που δεν έχουν ποσοστώσεις, φαίνεται ότι αποφέρουν κέρδη στους παραγωγούς που διαθέτουν έτσι στην κοινή αγορά ένα μέρος της παραγωγής τους που δεν έπρεπε να διατεθεί στην εν λόγω αγορά.  Ακόμα και αν η συνολική ποσότητα που παράγεται δεν αυξάνεται εξ αιτίας της κατάστασης αυτής, μια τέτοια πρακτική τείνει να προκαλεί τη διάθεση στην αγορά μεγαλυτέρων ποσοτήτων από εκείνες που προβλέπονται από την ανάλυση της ζήτησης και τον καθορισμό των ποσοστών μείωσης.  Υπό τις συνθήκες αυτές, πρέπει να τεθεί τέλος σ' αυτή την πρακτική. Οι καταστάσεις που λαμβάνονται υπόψη στην παρούσα απόφαση αποτελούν πρόσφατο φαινόμενο που συνιστά μια απρόβλεπτη δυσχέρεια, υπό την έννοια του άρθρου 18 παράγραφος 1 της απόφασης αριθ. 234/84/ΕΚΑΧ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 2 παράγραφος 1 της απόφασης αριθ. 234/84/ΕΚΑΧ προστίθενται τα δύο ακόλουθα εδάφια:  «Οι επιχειρήσεις που πραγματοποιούν παραδόσεις μιας ή περισσοτέρων κατηγοριών προϊόντων που υπόκεινται στο σύστημα ποσοστώσεων του άρθρου 58 της συνθήκης, προς άλλες επιχειρήσεις σιδήρου και χάλυβα που δεν υπόκεινται στο σύστημα ποσοστώσεων γι ' αυτές τις ίδιες κατηγορίες, υποχρεούνται, κατά παρέκκλιση των επεξηγήσεων που αναφέρονται στο παράρτημα ΙΙ, να δηλώσουν οι ίδιες τις παραδόσεις αυτές που θα συνυπολογιστούν στις ποσοστώσεις τους.  Μετά από αίτηση των επιχειρήσεων που έχουν πραγματοποιήσει τις παραδόσεις που αναφέρονται στο δεύτερο εδάφιο κατά τη διάρκεια της περιόδου που λαμβάνεται υπόψη για τον υπολογισμό των ποσοτήτων αναφοράς που ορίζονται στο άρθρο 6, η Επιτροπή προβαίνει σε κατάλληλη προσαρμογή των ποσοτήτων αναφοράς που τους αναλογούν».  Άρθρο 2  Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράρος μέλος.  Βρυξέλλες, 11 Ιουλίου 1984.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 29 της 1. 2. 1984, σ. 1.